hotchpotch/miracl-hf-unified huggingface dataset:
আলমগীর মনসুর (মিন্টু)
আলমগীর মনসুর (মিন্টু) (জানুয়ারি ১, ১৯৪৮ - জানুয়ারি ২৪, ১৯৬৯) একজন শহীদ ছাত্র। তিনি আইয়ুব খানের পতনের দাবীতে মিছিল করার সময় নিহত শহীদ আসাদের মৃত্যুর প্রতিবাদে জানুয়ারি ২৪, ১৯৬৯ সালে ময়মনসিংহ শহরে পুলিশের গুলিতে নিহত হন।
আলমগীর মনসুর মিন্টু ঢাকার ধামরাইয়ের কেলিয়া গ্রামে জন্মগ্রহণ করেন। তিনি নাসিরবাদ কলেজের ছাত্র ছিলেন।
ঙ্গবন্ধু শেখ মুজিবুর রহমানের ৬ দফা দাবীর স্বপক্ষে এবং আগরতলা ষড়যন্ত্র মামলায় অন্যান্য আসামীদের মুক্তি দাবীর আন্দোলনে আসাদের মৃত্যু পরিবেশকে আরো ঘোলাটে করে তুলে ও গুরুত্বপূর্ণ ঘটনায় রূপান্তরিত হয়। ৬ ডিসেম্বর, ১৯৬৮ সালে মাওলানা আবদুল হামিদ খান ভাষাণী'র ডাকে হরতাল আহ্বানের ফলে ব্যবসায়ীরা তাতে পূর্ণ সমর্থন জানায়। এ প্রেক্ষাপটে গভর্নর হাউজ ঘেরাওয়ের ফলে ছাত্র সংগঠনগুলো পূর্ব থেকেই নতুন করে আন্দোলনের প্রস্তুতি নিয়েছিল।
৪ জানুয়ারি, ১৯৬৯ইং তারিখে ছাত্রদের ১১ দফা এবং বঙ্গবন্ধুর ৬ দফা দাবীর সাথে একাত্মতা পোষণ করে ছাত্র সংগঠনের নেতৃবৃন্দ, যাতে প্রধান ভূমিকা রাখেন শহীদ আসাদ। ১৭ জানুয়ারি, ১৯৬৯ইং সালে ঢাকা বিশ্ববিদ্যালয়ে অণুষ্ঠিত বৈঠকে ছাত্ররা দেশব্যাপী সকল শিক্ষা প্রতিষ্ঠান বন্ধের ডাক দেয়। ফলে গভর্নর হিসেবে মোনেম খান ১৪৪ ধারা আইন জারী করেন যাতে করে চার জনের বেশি লোক একত্রিত হতে না পারে।
পূর্ব পরিকল্পনা অণুসারে ২০ জানুয়ারি, ১৯৬৯ইং তারিখ দুপুরে ছাত্রদেরকে নিয়ে ঢাকা মেডিক্যাল কলেজের পার্শ্বে চাঁন খাঁ'র পুল এলাকায় মিছিল নিয়ে অগ্রসর হচ্ছিলেন আসাদুজ্জামান। পুলিশ তাদেরকে চাঁন খাঁ'র ব্রীজে বাঁধা দেয় ও চলে যেতে বলে। কিন্তু বিক্ষোভকারী ছাত্ররা সেখানে প্রায় এক ঘন্টা অবস্থান নেয় এবং আসাদ ও তার সহযোগীরা স্বৈরাচারী সরকারের বিরুদ্ধে স্লোগান দিতে থাকে। ঐ অবস্থায় খুব কাছ থেকে আসাদকে লক্ষ্য করে এক পুলিশ অফিসার গুলিবর্ষণ করে। তৎক্ষণাৎ গুরুতর আহত অবস্থায় আসাদকে হাসপাতালে নেয়া হলে কর্তব্যরত চিকিৎসক তাঁকে মৃত বলে ঘোষণা করেন।
হাজারো ছাত্র-জনতা আসাদের মৃত্যুতে একত্রিত হয়ে পুণরায় মিছিল বের করে এবং শহীদ মিনারের পাদদেশে জমায়েত হয়। কেন্দ্রীয় প্রতিরোধ কমিটি তাকে শ্রদ্ধা জানাতে ২২, ২৩ ও ২৪ জানুয়ারি সারাদেশে ধর্মঘট আহ্বান করে। ধর্মঘটের শেষ দিনে ২৪ জানুয়ারি ময়মনসিংহ শহরের জেলা স্কুলের সামনে নাসিরাবাদ কলেজের ছাত্র আলমগীর মনসুর মিন্টুকে মিছিলের মাঝখানে গুলি করা হয়। গুলিটি তার বুকের মাঝ বরাবর ছিদ্র হয়ে বের হয়ে যায়। এতে তিনি শহীদ হোন।
তার স্মরণে সৈয়দ নজরুল ইসলাম, রফিক উদ্দীন ভূঁইয়ার সহযোগিতায় মতিউর রহমান আলমগীর মনসুর (মিন্টু) মেমোরিয়াল কলেজ প্রতিষ্ঠিত করেন।
বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদ
বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদ সংক্ষেপে বাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬১ সালে বাকসু প্রতিষ্ঠিত হয়।
বিশ্ববিদ্যালয়ের শিক্ষক-শিক্ষার্থী সম্মিলন কেন্দ্রে (টিএসসি বাকসুর কেন্দ্রীয় কার্যালয় অবস্থিত।
১৯৬১ সালে প্রতিষ্ঠার পর থেকে ১৯৯৮ সাল পর্যন্ত নিয়মিত বাকসু নির্বাচন হয়েছে। পরবর্তীতে ২০ বছর ধরে কোন নির্বাচন হয়নি।
শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ
শাহজালাল বিজ্ঞান ও প্রযুক্তি বিশ্ববিদ্যালয় কেন্দ্রীয় ছাত্র সংসদ সংক্ষেপে শাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৯৩ সালে শাকসু প্রতিষ্ঠিত হয়।
১৯৯৩ সালে প্রতিষ্ঠার পর থেকে ১৯৯৭ সাল পর্যন্ত নিয়মিত শাকসু নির্বাচন হয়েছে। পরবর্তীতে ২১ বছর ধরে কোন নির্বাচন হয়নি। শাকসুর সর্বশেষ নির্বাচন অনুষ্ঠিত হয় ১৯৯৭ সালের ২৫ আগস্ট।
অলেকসেন্ডার যিনচেনকো
অলেকসেন্ডার যিনচেনকো (; জন্ম ১৫ ডিসেম্বর ১৯৯৬) হলেন একজন ইউক্রেনীয় পেশাদার ফুটবলার যিনি একজন অ্যাটাকিং মিডফিল্ডার অথবা উইং ব্যাক হিসেবে জনপ্রিয় ইংলিশ ফুটবল ক্লাব ম্যানচেস্টার সিটি এবং ইউক্রেন জাতীয় ফুটবল দল-এর হয়ে খেলে থাকেন।
যিনচেনকোর জন্ম, ইউক্রেনের জিটোমিথ ওমলাস্ট বিভাগ এর ঐতিহাসিক শহর রেডোমিসেল-এ।
যিনচেনকো, তার জন্মস্থান শহর রিডোমিসেল-এর স্থানীয় কার্পাটিয়ার কিশোদের খেলাধূলার স্কুল এফসি মোনোলিট ইলিসিভেস্ক এবং এফসি শাকতার ডোনেটস্কের সৃষ্টি,(যেখানে তার প্রথম ক্রিড়া শিক্ষক সেরহি বোরেস্কি)।
২০১৬ সালের ৪ঠা জুলাই, যিনচেনকো বিশ্বের সবচেয়ে জনপ্রিয় ফুটবল লিগ ইংলিশ প্রিমিয়ার লিগ-এর বিখ্যাত ফুটবল ক্লাব ম্যানচেস্টার সিটি-এর সাথে একটি অনির্দিষ্ট ফির বিনিময়ে চুক্তিবদ্ধ হন। যদিও মনে করা হয় যে তার ফির পরিমান ১.৭ মিলিয়ন ইউরোর সমপরিমান এবং অন্য খরচ মিলিয়ে আরো আরো কিছু বেশি হতে পারে। তার স্থানান্তরটি অনেককে বিস্মিতও করেছে, যদিও, একজন রাশীয় প্রতিভাবান ফুটবল সংগ্রহকারী তাকে "আসল প্রতিভাবান" হিসেবে বর্ননা করেছিলেন, সাথে জার্মান ঘরোয়া ফুটবল লিগ বুন্দেসলিগা-এর জনপ্রিয় ফুটবল ক্লাব বরুসিয়া ডর্টমুন্ড'ও তাকে তাদের পর্যবেক্ষণে রেখেছিলো।
যিনচেনকোকে ২০১৮-১৯ মৌসুমো প্রথম ক্লাবের জার্সিতে দেখাযায় এএফএল কাপ-এর ঘরের মাঠের বাহিরের খেলায় অক্সফোর্ড ইউনাইটেড-এর বিপক্ষে। একই সাপ্তাহে, তার দু'জন সতীর্থ ফাবিয়ান ডেলফ এবং বেঞ্জামিন মেনডি চোট পেয়ে মাঠের বাইরে থাকার কারণে, মৌসুমের শুরুতে লিগের প্রথম কোন ম্যাচে তিনি সেরা ১১জনের দলের হয়ে মাঠে নামেন, ঘরের মাঠের খেলায় তারা ব্রাইটন-এর বিপক্ষে ১-০ গোল ব্যবধানে জয় পায়।
২০১৫ সালে ১২ই অক্টোবরে, ইউয়েফা ইউরো ২০১৬ কোয়ালিফিকেশন-এর জন্য হওয়া ম্যাচটিতে স্পেন-এর বিপক্ষে তার প্রথম আন্তর্জাতিক ম্যাচে অভিষিক্ত হন। যিনচেনকো, ইতালির তুরিন-এ হওয়া রোমানিয়া-এর বিপক্ষে একটি বন্ধুত্বপূর্ণ ম্যাচে তার খেলোয়াড়ী জীবনের প্রথম আন্তর্জাতিক গোলটি করেন, ২০১৬ সাসালের ২৯শে মে হওয়া খেলাটিতে ইউক্রেন ৪-৩ গোলে জয়লাভ করে। এছাড়াও, তিনি মাত্র ১৯ বছর বয়সে ইউক্রেনের হয়ে সবচেয়ে কম বয়সী খেলোয়াড় হিসেবে আন্তর্জাতিক গোল পাওয়া খেলোয়াড় হয়ে যান, যেখানে তিনি ইউক্রেনের সাবেক ফুটবলার এনড্রি সেভচেকো-এর পূর্বের করা রেকর্ডটিকে পেছনে ফেলেন।
যিনচেনকো ২০১৬ সালে ফ্রান্সে অনুষ্ঠিত হওয়া ইউয়েফা ইউরো ২০১৬-এর জন্য করা ইউক্রেন দলে জায়গা পান, ইউক্রেনের খেলা প্রথম দুইটি ম্যাচে, জার্মানি এবং উত্তর আয়ারল্যান্ড-এর বিপক্ষে আরেক ইউক্রেনীয় খেলোয়াড় ভিক্টোর কোভালেনকো-এর বদলে মাঠে নামেন, খেলা দুটিতে ইউক্রেন গোল করতে ব্যার্থ হয় এবং প্রথম দল হিসাবে প্রতিযোগিতাটি থেকে বাদ পড়ে।
চট্টগ্রাম বিশ্ববিদ্যালয় কেন্দ্রীয় ছাত্র সংসদ
চট্টগ্রাম বিশ্ববিদ্যালয় কেন্দ্রীয় ছাত্র সংসদ সংক্ষেপে চাকসু নামে পরিচিত। শিক্ষার্থীদের শিক্ষার মান, নেতৃত্ব প্রদান ও অধিকার সম্পর্কে তাদের মতপ্রকাশের জন্য ১৯৬৬ সালে চাকসু প্রতিষ্ঠিত হয়।
পদাধিকারবলে বিশ্ববিদ্যালয়ের উপাচার্য চাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারন সম্পাদক (জিএস) এবং অন্যান্য পদ নির্বাচন করেন। ১৯৬৬ সালে প্রতিষ্ঠার পরে এখন পর্যন্ত মোট ৬ বার চাকসু নির্বাচন অনুষ্ঠিত হয়েছে। প্রথম ছাত্র সংসদ নির্বাচন হয় ১৯৭০ সালে। সর্বশেষ ১৯৯০ সালে নির্বাচনের পর এ ছাত্র সংসদের নির্বাচন ২৪ বছর ধরে বন্ধ আছে।
জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ
জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ সংক্ষেপে জাকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৭২ সালে জাকসু প্রতিষ্ঠিত হয়। 
১৯৭২ সালে প্রতিষ্ঠার পরে এখন পর্যন্ত মোট ৮ বার জাকসু নির্বাচন অনুষ্ঠিত হয়েছে। পদাধিকারবলে বিশ্ববিদ্যালয়ের উপাচার্য জাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহসভাপতি (ভিপি), সাধারন সম্পাদক (জিএস) এবং অন্যান্য পদ নির্বাচন করেন। সর্বশেষ ১৯৯২ সালে নির্বাচন হয়েছিল।
বাংলাদেশ প্রকৌশল বিশ্ববিদ্যালয় কেন্দ্রীয় ছাত্র সংসদ
বাংলাদেশ প্রকৌশল বিশ্ববিদ্যালয় কেন্দ্রীয় ছাত্র সংসদ সংক্ষেপে ইউকসু নামে পরিচিত। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬২ সালে ইউকসু প্রতিষ্ঠিত হয়। 
১৯৬২ সালে প্রতিষ্ঠার পরে এখন পর্যন্ত মোট ২১ বার কমিটি হয়েছে।
নরম্যান প্যাট্রিজ
নরম্যান আর্নেস্ট প্যাট্রিজ (; জন্ম: ১০ আগস্ট, ১৯০০ - মৃত্যু: ১০ মার্চ, ১৯৮২) বার্মিংহামের গ্রেট বার এলাকায় জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন। এছাড়াও, কেমব্রিজ বিশ্ববিদ্যালয়ের পক্ষে খেলেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ফাস্ট-মিডিয়াম বোলার ছিলেন নরম্যান প্যাট্রিজ।
ম্যালভার্ন কলেজের ছাত্র ছিলেন তিনি। ম্যালভার্ন কলেজে অধ্যয়ন শেষে কেমব্রিজের পেমব্রুক কলেজে ভর্তি হন। ১৯২০ সালে এক বছর সেখানে ছিলেন। বৃষ্টিবিঘ্নিত বিশ্ববিদ্যালয়ের খেলায় অংশগ্রহণের মাধ্যমে ব্লু লাভ করেন।
প্রথম বিশ্বযুদ্ধের কারণে পূর্ববর্তী মৌসুমে কোন প্রথম-শ্রেণীর ক্রিকেট খেলার আয়োজন করা হয়নি। ফলে, ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি। ঘরোয়া ক্রিকেটে সফলতা লাভ করলেও টেস্ট ক্রিকেটের ন্যায় আন্তর্জাতিক স্তরের ক্রিকেটে অংশগ্রহণের সুযোগ লাভ হয়নি তাঁর।
ডানহাতে ব্যাটিংয়ের পাশাপাশি কার্যকরী ফাস্ট-মিডিয়াম ইনসুইঙ্গারের কারণে ১৯১৯ সালে লর্ডসে শৌখিন ও পেশাদার ক্রিকেটারদের দল জেন্টলম্যান বনাম প্লেয়ার্সের মধ্যকার বার্ষিক খেলার জন্যে মনোনীত হন। এটিই ঐ মৌসুমের প্রধান আকর্ষণ ছিল। তবে, তিনি এ সুযোগ গ্রহণ করতে অস্বীকৃতি জানান। 
অবশেষে, ১৯৩৬ সালে খেলোয়াড়ী জীবনের শেষদিকে জেন্টলম্যান বনাম প্লেয়ার্সের মধ্যকার খেলায় তাঁর অংশগ্রহণ ঘটে। লর্ডসের পূর্ব-নির্ধারিত সময়সূচীর তুলনায় ফোকস্টোনে এ খেলাটি মৌসুমের সর্বশেষ উৎসবে আয়োজন করা হয়।
১৯২১ থেকে ১৯৩৭ সাল পর্যন্ত ওয়ারউইকশায়ারের পক্ষে সমগ্র খেলোয়াড়ী জীবন অতিবাহিত করেন। শুরুরদিকে নিয়মিতভাবে খেললেও পরবর্তীতে কদাচিৎ অংশ নিতেন। ব্যাট হাতে নিচেরদিকে মাঠে নামতেন। ১৮.৬২ গড়ে রান তুলেছেন ও নিয়মিতভাবে বোলিং উদ্বোধনে নামতেন। সকল প্রথম-শ্রেণীর খেলায় অংশ নিয়ে ২,৭০০ এর অধিক রান তুলেছেন ও ৩৯৩ উইকেট পান।
১০ মার্চ, ১৯৮২ তারিখে ওয়েলসের আবেরিস্টিদে ৮১ বছর বয়সে নরম্যান প্যাট্রিজের দেহাবসান ঘটে। উইজডেন ক্রিকেটার্স অ্যালমেনাকে তাঁর মৃত্যু সংবাদ প্রকাশ করা হয়। এতে তাঁর বোলিং ভঙ্গীমার বৈধতার বিষয়ে ক্ষাণিকটা সংশয় তুলে ধরা হয়েছিল। তবে, তিনি কখনো বল ছুঁড়ে মারার ঘটনার শিকারে পরিণত হননি। সেখানে উল্লেখ করা হয় যে, একজন ব্যাটসম্যান যিনি ব্যাপকভাবে বোলিং করতেন এবং উইকেটের পিছনে দণ্ডায়মান টাইগার স্মিথ ধিক্কার জানাতেন। ‘তিনি বল ছুঁড়ে মারতেন এবং তা বেশ ভালোভাবেই করতেন।’
দ্রুতযান এক্সপ্রেস
দ্রুতযান এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের পঞ্চগড় জেলার সীমান্তবর্তী পঞ্চগড় রেলওয়ে স্টেশনের মধ্যে চলাচল করে। এটি প্রথমে দিনাজপুর থেকে ঢাকা ক্যান্টনমেন্ট স্টেশনে চলাচল করত, পরে পঞ্চগড় ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।
দ্রুতযান ট্রেনটি পঞ্চগড় রেলস্টেশন থেকে ঢাকার উদ্দেশে ছাড়বে প্রতিদিন সকাল ৭টা ২০ মিনিটে ও ১০ ঘণ্টা ৫০ মিনিট পর ট্রেনটি ঢাকায় পৌঁছাবে সন্ধ্যা ৬টা ১০ মিনিটে। ঢাকা থেকে দ্রুতযান ছাড়বে প্রতিদিন রাত আটটায় এবং পঞ্চগড় পৌঁছাবে পরদিন সকাল ৬টা ৩৫ মিনিটে। দ্রুতযান এক্সপ্রেস ট্রেনের বগিসংখ্যা মোট ১৩টি। ট্রেনটি নিচের স্টেশনগুলিতে থামেঃ
একতা এক্সপ্রেস
একতা এক্সপ্রেস হল বাংলাদেশ রেলওয়ের পরিষেবার একটি আন্তঃনগর ট্রেন যা রাজধানী ঢাকা এবং উত্তরাঞ্চলের পঞ্চগড় জেলার সীমান্তবর্তী পঞ্চগড় রেলওয়ে স্টেশনের মধ্যে চলাচল করে। এটি প্রথমে দিনাজপুর থেকে কমলাপুর রেলওয়ে স্টেশন পর্যন্ত চলাচল করত, পরে পঞ্চগড় ও কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।
১৯৮৬ সালে উত্তরবঙ্গের দিনাজপুর থেকে রাজধানী ঢাকা পর্যন্ত একতা এক্সপ্রেস নাম নিয়ে একটি আন্তঃনগর ট্রেন চালু হয়। সেই সময় যমুনা সেতু না থাকায় একতা এক্সপ্রেস দিনাজপুর থেকে ছেড়ে পার্বতীপুর, রংপুর, কাউনিয়া, গাইবান্ধা হয়ে বালাসী ঘাট এসে যাত্রী নামিয়ে দিত, তারপর যাত্রীগণ রেলওয়ের নিজস্ব ফেরী সেবার মাধ্যমে যমুনা নদী পাড়ি দিয়ে বাহাদুরাবাদ ঘাটে পৌঁছাতো। সেখানে একতা এক্সপ্রেসের অপর রেক পুনরায় যাত্রা শুরু করে জামালপুর, ময়মনসিংহ, জয়দেবপুর হয়ে ঢাকায় পৌছাত। পরে যমুনা সেতু চালু হলে এটির অবসান হয়।
২০১৬ সালের ২ সেপ্টেম্বর একতা ও দ্রুতযান এক্সপ্রেস রেলগাড়ি দুটি গেজ পরিবর্তন করে মিটারগেজ থেকে ব্রডগেজ ট্রেনে রূপান্তরিত হয়।
একতা এক্সপ্রেস পঞ্চগড় থেকে প্রতিদিন রাত নয়টায় ছাড়ে ও ট্রেনটি ঢাকায় পৌঁছায় পরদিন সকাল ৮টা ১০ মিনিটে। ঢাকা থেকে একতা এক্সপ্রেস প্রতিদিন সকাল ১০টায় এবং পঞ্চগড় পৌঁছায় রাত পৌনে নয়টায়। একতা এক্সপ্রেসের বগিসংখ্যা মোট ১৩। ট্রেনটি প্রায় ১ হাজার ২০০ যাত্রী বহন করতে পারে। ট্রেনটি নিচের স্টেশনগুলিতে থামেঃ
লালমনি এক্সপ্রেস
লালমনি এক্সপ্রেস হল বাংলাদেশ রেলওয়ে পরিষেবার একটি আন্তঃনগর ট্রেন, যা রাজধানী ঢাকা এবং উত্তরাঞ্চলের লালমনিরহাট জেলার মধ্যে চলাচল করে। এটি বাংলাদেশের দ্রুত ট্রেনগুলোর একটি। ২০০৪ সালে যাত্রা শুরু হওয়ার পর থেকে লালমনির এক্সপ্রেস জনপ্রিয় ট্রেনগুলির একটি হিসাবে বিবেচিত হয়। ট্রেনটি লালমনিরহাট, গাইবান্ধা, বগুড়া, নাটোরসহ কয়েকটি গুরুত্বপূর্ণ শহরকে ঢাকার সাথে সংযুক্ত করে। এটি বাংলাদেশের দীর্ঘ দূরত্বে ভ্রমণের ট্রেনগুলির মধ্যে একটি।
লালমোনি এক্সপ্রেস ৭ মার্চ ২০০৪ সালে চালু হয়। যাওয়ার জন্য এই ট্রেনের বরাদ্দকৃত নম্বর ৭৫১ ও আসার জন্য ৭৫২। এটিকে লালমনিরহাট ও ঢাকার মধ্যকার আন্তঃ-নগর ট্রেন হিসাবে এটি চালু করা হয়েছিল। বর্তমানে এটি বাংলাদেশে অন্যান্য শহরগুলিতেও থামে। যাত্রী চাহিদার কারণে বাংলাদেশ রেলওয়ের লালমনিরহাট বিভাগ এই ট্রেনকে সর্বোচ্চ অগ্রাধিকার দেয়।
বর্তমানে ট্রেনটিতে ১৪টি ভ্যাকুয়াম ব্রেকযুক্ত কোচ রয়েছে। বিপুল যাত্রী চাহিদা সত্ত্বেও, ট্রেন চালু হবার পরে থেকে ট্রেনটিতে নতুন কোন কোচ যুক্ত হয়নি। বাংলাদেশ রেলওয়ে বাতাসযুক্ত ব্রেক ব্যবস্থা চালু করে নিকটবর্তী ভবিষ্যতে কোচগুলি হালনাগাদ করার কথা ভাবছে।
লালমনি এক্সপ্রেস সাধারণত বাংলাদেশ রেলওয়ের ক্লাস ২৯০০ ইঞ্জিনটি দ্বারা চালানো হয়। এই ট্রেনটি ভ্যাকুয়াম ব্রেক লোকোমোটিভ দিয়েও চালানো যায়।
এটি প্রতিদিন সকাল ১০টা ৪০মিনিটে লালমনিরহাট স্টেশন থেকে ঢাকার উদ্দেশ্যে ছেড়ে যায়, পৌছে রাত ৯টা ০৫মিনিটে ও ঢাকা কমলাপুর স্টেশন থেকে ট্রেনটি আবার রাত ১০টা ১০মিনিটে লালমনিরহাটের উদ্দেশ্যে ছেড়ে সকাল ৮টা ২০মিনিটে লালমনিরহাট স্টেশনে পৌছে।
ডেভিড স্ট্রাথেয়ার্ন
ডেভিড রাসেল স্ট্রাথেয়ার্ন (; জন্ম: ২৬ জানুয়ারি ১৯৪৯) হলেন একজন মার্কিন অভিনেতা। তিনি "গুড নাইট, অ্যান্ড গুড লাক" (২০০৫) চলচ্চিত্রে সাংবাদিক এডওয়ার্ড আর. মুরো চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। ২০১০ সালে "টেম্পল গ্র্যান্ডিন" টেলিভিশন চলচ্চিত্রে অভিনয় করে তিনি একটি এমি পুরস্কার অর্জন করেন এবং একটি গোল্ডেন গ্লোব পুরস্কারের মনোনয়ন লাভ করেন।
স্ট্রাথেয়ার্ন ১৯৮০ ও ১৯৯০-এর দশকে তার সমকালীন পরিচালক উইলিয়ামস গ্র্যাড ও জন সেলসের চলচ্চিত্রে অভিনয় করে প্রসিদ্ধি অর্জন করেন, তন্মধ্যে রয়েছে "রিটার্ন অব দ্য সেকাউকাস সেভেন" (তার চলচ্চিত্রে অভিষেক), "দ্য ব্রাদার ফ্রম অ্যানাদার প্ল্যানেট", "মেটওয়ান", "সিটি অব হোপ", "এইট মেন আউট" ও "লিম্বো"। তিনি "দ্য বর্ন আল্টিমেটাম" (২০০৭) ও "দ্য বর্ন লিগ্যাসি" (২০১২)-এ সিআইএ উপ-পরিচালক নোয়া ভোসেন চরিত্রে অভিনয় করে আরও খ্যাতি অর্জন করেন। তার অন্যান্য উল্লেখযোগ্য ভূমিকাসমূহ হল সাইফাই চ্যানেলের ধারাবাহিক "আলফাস" (২০১১-২০১২)-এ ডক্টর লি রোজেন এবং স্টিভেন স্পিলবার্গ পরিচালিত "লিংকন" (২০১২) চলচ্চিত্রে মার্কিন পররাষ্ট্রমন্ত্রী উইলিয়াম হেনরি সেওয়ার্ড।
আর্থার ক্লাইভ হাভার্ড বেল
আর্থার ক্লাইভ হাভার্ড বেল (১৬ সেপ্টেম্বর ১৮৮১ - ১৭ সেপ্টেম্বর ১৯৬৪) একজন ইংরেজ লেখক, শিল্প সমালোচক পাশাপাশি ইংরেজি প্রথার কবি ছিলেন।
বেল ১৮৮১ সালে উইলিয়াম হাভার্ড বেল (১৮৪৯-১৯২৭) ও হানান ট্রেইলর কোরি(১৮৫০-১৯৪২) এর চতুর্থ সন্তান ছিলেন। তার জন্ম স্থান ইস্ট সেফোর্ড, বাক্সায়ার ।
দিনাজপুর রাজবাড়ী
দিনাজপুর রাজবাড়ী শতাধিক বছরের প্রাচীন স্থাপনা এবং তৎকালীন দিনাজপুরের রাজা এটি স্থাপনা করেন ৷ এর পাশে আস্তাবল, মন্দির রয়েছে ।
মধ্যপাড়া কঠিন শিলা খনি
মধ্যপাড়া কঠিন শিলা খনি হল বাংলাদেশের অন্যতম বৃহত্ত শিলা খনি অঞ্চল গুলির একটি।এটি রংপুর বিভাগের দিনাজপুরে অবস্থিত
তিতুমীর এক্সপ্রেস
তিতুমীর এক্সপ্রেস (ট্রেন নং-৭৩৩/৭৩৪) বাংলাদেশ রেলওয়ে পরিচালিত একটি আন্তঃনগর ট্রেন। ট্রেনটি বাংলাদেশের রাজশাহী থেকে বাংলাদেশের উত্তরবঙ্গের মাঝে যাতায়ত করে। এটি একটি বিলাসবহুল আন্তনগর ট্রেন।
ট্রেনটি রাজশাহীর চিলাহাটি রেলওয়ে স্টেশন থেকে ভোর ৬:৩০ এ রওনা দেয় এবং পঞ্চগড়ের চিলাহাটি পৌছে দুপুর ১:৪০ মিনিটে। তিতুমির এক্সপ্রেস সপ্তাহে বুধবার বন্ধ থাকে।
বরেন্দ্র এক্সপ্রেস
বরেন্দ্র এক্সপ্রেস (ট্রেন নং- ৭৩১/৭৩২) বাংলাদেশ রেলওয়ে পরিচালিত আন্তঃনগর ট্রেন। ট্রেনটি বাংলাদেশের রাজশাহী থেকে বাংলাদেশের উত্তরবঙ্গের মাঝে যাতায়ত করে। এটি একটি বিলাসবহুল আন্তনগর ট্রেন।
ট্রেনটি রাজশাহী হতে দুপুর ৩ঃ০০ টায় রওনা দেয় এবং চিলাহাটি পৌছে রাত ৯:০০ টায়। বরেন্দ্র এক্সপ্রেস সপ্তাহে রবিবার বন্ধ থাকে।
দোয়াবা
দোয়াবা (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তেহসিলের ৩২°২০'১এন৭১°২৩'৪৪ই দ্রাঘিমাংশে এ অবস্থিত। রেলস্টেশনটির নাম ভাম্ব নামকরণ করা হয় এখানকার প্রধান জনবহুল উপজাতি "ভাম্ব" দের নামের সাথে মিলিয়ে। ভৌগলিক অবস্থান অনুযায়ী শহরটির পশ্চিম দিকে সিন্ধু নদী এবং পূর্ব দিকে প্রধান থাল খাল রয়েছে। এটি পিপলান তহসিলের প্রধান ঐতিহাসিক শহর এবং এখানকার অধিবাসীদের প্রধান পেশা হচ্ছে কৃষি।
গুজরাত (মিয়ানওয়ালী)
গুজরাত (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলের অংশ হিসেবে পরিচালিত হয়ে থাকে। শহরটি মূলত ৩২°২১'২এন৭১°১৭'২৭ই দ্রাঘিমাংশে অবস্থান করছে এবং এটির উচ্চতা প্রায় ১৮৬ মিটার (৬১৩ ফুট)।
মহম্মদ জামান কিয়ানী
মেজর জেনারেল মহম্মদ জামান কিয়ানী (১লা অক্টোবর ১৯১০ – ৪ঠা জুন ১৯৮১) ব্রিটিশ ভারতীয় সেনাবাহিনীর একজন অফিসার ছিলেন। পরে তিনি আজাদ হিন্দ ফৌজে যোগদান করেন এবং তার সাধারণ সম্পাদক নিযুক্ত হন।
বিচারপতি মহম্মদ ইউসুফ সরাফের মতানুযায়ী, জামান কিয়ানী কাশ্মীরের ইসলামাবাদ (অনন্তনাগ)এর মানুষ ছিলেন।
যৌবনে তিনি ছিলেন একজন উৎসাহী হকি খেলোয়াড়। কায়ানি ১৯৩১ সালে দেরাদুনের ভারতীয় সামরিক একাডেমীতে ব্রিটিশ ভারতীয় সেনাবাহিনীতে যোগদান করেন। তিনি কলকাতার অলিম্পিক হকি খেলোয়াড় বাছাই পরীক্ষায় অংশগ্রহণের ইচ্ছা নিয়ে একাডেমীর প্রবেশিক পরীক্ষায় বসেছিলেন। তিনি, ১৯৩৫ সালে, ভারতীয় সামরিক একাডেমী থেকে সবচেয়ে অসাধারণ ক্যাডেটের জন্য সোর্ড অফ অনার এবং সোনার মেডেল জিতেছিলেন। ১৯৩৫ সালের ১৫ই জুলাই, বিশেষ তালিকায় তাঁকে দ্বিতীয় লেফটেন্যান্ট পদ দেওয়া হয় এবং ১০ই আগষ্ট ১৯৩৫ সালে তিনি হালকা পদাতিক বাহিনীর দ্বিতীয় ব্যাটালিয়নের সাথে সংযুক্ত হন। ১৪ই জানুয়ারী ১৯৩৬ সালে তিনি ১৪তম পাঞ্জাব রেজিমেন্টের প্রথম ব্যাটেলিয়নে দ্বিতীয় লেফটেন্যান্ট হিসাবে যোগ দেন এবং ৪ঠা মে ১৯৩৬ সালে লেফটেন্যান্ট হিসাবে তাঁর পদোন্নতি হয়।
১৯৪১ সালের মার্চ মাসে ১৪ তম পাঞ্জাব রেজিমেন্টের প্রথম ব্যাটেলিয়নকে মালয়ে পাঠানো হয় এবং তিনি দ্বিতীয় বিশ্বযুদ্ধে মালয় যুদ্ধে অংশগ্রহণ করেন। পরে তিনি যুদ্ধ বন্দী হিসাবে গ্রেপ্তার হন। পরে, ১৯৪২ সালে, আজাদ হিন্দ ফৌজ (আইএনএ) গঠন হলে তিনি এতে যোগদান করেন। ১৯৪৩ সালের ফেব্রুয়ারিতে এর পুনরুজ্জীবনের সময় তাঁকে এর দায়িত্ব দেওয়া হয়। সুভাষচন্দ্র বসুর নেতৃত্বে আজাদ হিন্দ সরকার ঘোষণার পর, কিয়ানী প্রথম বিভাগের কমান্ডার নিযুক্ত হন, এবং পরবর্তীতে তিনি সাধারণ সম্পাদক নিযুক্ত হন। আগে এই পদে ছিলেন লেফটেনান্ট কর্ণেল জে.কে.ভোঁশলে। রেঙ্গুন পতনের সময়, কিয়ানী আজাদ হিন্দ ফৌজ এবং আজাদ হিন্দ সরকারের নেতৃত্ব দেন এবং, সুভাষচন্দ্র বসুর সঙ্গে, পদযাত্রা করে ব্যাংকক পৌঁছন।
২৫শে আগষ্ট ১৯৪৫ সালে কিয়ানী সিঙ্গাপুরে ব্রিটিশ ৫ম বিভাগের কাছে, তাঁর সৈন্যবাহিনীকে নিয়ে, আইএনএ কমান্ডার হিসাবে আত্মসমর্পণ করেন। তাঁকে ব্রিটিশ ভারতে ফেরত পাঠানো হয় এবং ১৯৪৬ সাল পর্যন্ত অন্তরীণ করে রাখা হয়। এরপর তাঁকে কর্মচ্যুত করে সেনাবাহিনী থেকে মুক্তি দেওয়া হয়।
১৯৪৭ সালে ভারত বিভাজনের পরে পাকিস্তানের জন্ম হলে কিয়ানী রাওয়ালপিন্ডিতে চলে যান।
১৯৪৭ সালের সেপ্টেম্বরে, পাকিস্তানের প্রধানমন্ত্রী লিয়াকত আলি খান এবং পাঞ্জাবের মন্ত্রী শৌকত হায়াত খান, জম্মু ও কাশ্মীরের মহারাজার সরকারকে উৎখাত করার জন্য পাকিস্তানের প্রচেষ্টার দক্ষিণ বিভাগের দায়িত্ব তাঁকে দেন। জেনারেল কিয়ানী গুজরাতে একটি সাধারণ সদর দপ্তর প্রতিষ্ঠা করেন, জিএইচকিউ আজাদ। এখান থেকে কিয়ানীর বাহিনী কাশ্মীরে সীমান্তে অভিযান চালায় এবং তিনি পুঞ্চে আজাদ বিদ্রোহীদের চালনা করেন। ব্রিগেডিয়ার হাবিবুর রহমান তাঁর বাহিনী প্রধান হিসাবে দায়িত্ব পালন করেন।
কিয়ানী পরে গিলগিতে পাকিস্তান সরকারের রাজনৈতিক প্রতিনিধি নিযুক্ত হন। রাওয়ালপিন্ডিতে অবসর গ্রহণকালে তিনি তাঁর স্মৃতিকথা লিখেছিলেন। সেটি তাঁর মৃত্যুর পর প্রকাশিত হয়েছিল:
মকবুল হোসেন (মেহেরপুরের রাজনীতিবিদ)
মকবুল হোসেন বাংলাদেশ আওয়ামী লীগের একজন রাজনীতিবিদ ও মেহেরপুর-২ আসনের দুইবারের নির্বাচিত সংসদ সদস্য। তিনি দুইবারই আওয়ামী লীগের মনোনয়ন না পেয়ে স্বতন্ত্র রাজনীতিবিদ হিসেবে সংসদ সদস্য হন।
মকবুল ১৯৬৪ সালের ১৭ জানুয়ারি মেহেরপুর জেলায় জন্মগ্রহণ করেন। তিনি এইচএসসি পর্যন্ত পড়াশোনা করেছেন।
মকবুল হোসেন ১৯৯৬ সালের জুনে ৭ম জাতীয় সংসদ নির্বাচনে প্রথম সংসদ সদস্য নির্বাচিত হন। তিনি বিএনপির প্রাক্তন সংসদ সদস্য আব্দুল গনিকে পরাজিত করেছিলেন। ২০০১ ও ২০০৮ সালের নির্বাচনে তিনি পরাজিত হয়েছিলেন। ২০১৪ সালের ৫ জানুয়ারি অনুষ্ঠিত নির্বাচনে তিনি পুনরায় নির্বাচিত হয়ে ১০ম জাতীয় সংসদের সংসদ সদস্য হন। এ নির্বাচনে বিএনপি বয়কট করায় আওয়ামী লীগের এমএ খালেককে পরাজিত করেন। ২০১৮ সালের একাদশ জাতীয় সংসদ নির্বাচনে তিনি মহাজোট প্রার্থী সাহিদুজ্জামান খোকনকে সমর্থন জানিয়ে নিজের মনোনয় প্রত্যাহার করে নেন।
গুলমিরি
গুলমিরি (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। গুলমিরি ৩২°৩০'০এন৭১°৩৫'৬০ই দ্রাঘিমাংশে বিদ্যমান এবং একটি এটির উচ্চতা প্রায় ২০০ মিটার (৬৫৯ ফুট) উচ্চতা নিয়ে অবস্থান করছে।
হাফিজ ওয়ালা
হাফিজ ওয়ালা (), পাকিস্তানের পাঞ্জাব প্রদেশের মিয়ানওয়ালী জেলার একটি শহর।এটি পিপলান তহসিলের ৩২°১৬'০এন৭১°২৬'০ই দ্রাঘিমাংশে অবস্থিত এবং মিয়ানওয়ালী জেলার অন্যতম কেন্দ্র হিসেবে কাজ করে থাকে।
হার্নোলি
হার্নোলি (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি পিপলfন তহসিলের একটি অংশ হিসেবে কাজ করে এবং প্রশাসনিকভাবে ২টি ইউনিয়ন পরিষদে বিভক্ত হয়েছে, যেখানে একটি শহুরে এলাকার জন্য এবং অপরটি গ্রামীণ এলাকা জন্য। এটি মিয়ানওয়ালী জেলার একেবারে দক্ষিণে অবস্থান করছে।
লামিয়া হাজী বাশার
লামিয়া হাজী বাশার (আরবি: لمياء حجي بشار) একজন ইয়াজিদি মানবাধিকার কর্মী। তিনি ২০১৬ সালে নাদিয়া মুরাদের সাথে যৌথভাবে শাখারভ পুরস্কার অর্জন করেন।
হাজী বাশার ইরাকের সিনজার প্রদেশের নিকট কোযোতে জন্মগ্রহণ করেন৷ ঐ গ্রাম থেকে ২০১৪ সালে নাদিয়া মুরাদের সাথে তিনি আইএস কর্তৃক অপহৃত হন এবং তাকে যৌন দাসত্বে বাধ্য করা হয়। তাকে আত্মঘাতি পোশাক তৈরীতেও বাধ্য করা হয়েছিল।
চোরাচালনকারীদের অর্থ প্রদান করে তার পরিবার তাকে পালিয়ে আসতে সহায়তা করেছিল এবং ২০১৬ সালের এপ্রিলে তিনি পালাতে সক্ষম হয়েছিলেন। কিন্তু পালানোর সময় ল্যান্ডমাইন বিস্ফোরণের ফলে তিনি আহত হন। তাকে জার্মানিতে চিকিৎসা প্রদান করা হয়। ২০১৬ সালে, তিনি এবং নাদিয়া মুরাদ যৌথভাবে শাখারভ পুরস্কার অর্জন করেন। অনুষ্ঠানটি ২০১৬ সালের ডিসেম্বরে সংঘটিত হয়।
ইসাখেল
ইসাখেল () পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি জেলা প্রশাসনের প্রশাসনিক উপবিভাগ হিসেবে ইসাখেল তহসিলের সদর দফতর হিসেবে কাজ করে থাকে।
ইসাখেল মিয়ানওয়ালী জেলার পশ্চিমে অবস্থিত একটি গুরুত্বপূর্ণ শহর। নিয়াজি প্রধানের নামানুসারে শহরটির নামকরণ করা হয় (তারনা থেকে ইসা খান)। ১৯০১ সালের নভেম্বর তারিখ পর্যন্ত, ইসা খেল বনু জেলার তহসিল সদর দপ্তর ছিল। তবে পাঞ্জাব প্রদেশ থেকে উত্তর-পশ্চিম ফ্রন্টিয়ার প্রদেশ তৈরির পরে বানু জেলাটি ইসাখের তহসিল ছাড়া এনডব্লিউএফপি তে অন্তর্ভুক্ত ছিল।
কলাবাঘ
কলাবাঘ (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। এটি সিন্ধু নদীর পশ্চিম তীরে অবস্থিত। এটি সল্ট রেঞ্জ অঞ্চলের লাল পাহাড় এবং পাহাড়ের মধ্য দিয়ে সিন্ধু নদীর তীরের অসাধারণ দৃশ্যের জন্য বিখ্যাত। এছাড়াও ঐতিহ্যগত দিক থেকে; শহরটিতে বিশেষ করে পাদুকা এবং মাখাদি হালওয়া হস্তশিল্প উৎপাদন করার জন্য বিখ্যাত।
কল্লুর
কল্লুর (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিল অংশ হিসেবে পরিচালিত হয়ে থাকে এবং ৩২°৪৪'৩৩এন৭১°১৫'৫৪ই দ্রাঘিমাংশে অবস্থান করছে। শহটির ২০৩ মিটার (৬৬৯ ফুট) উচ্চতায় অবস্থিত।
সিল্কসিটি এক্সপ্রেস
সিল্কসিটি এক্সপ্রেস (ট্রেন নং- ৭৫৪/৭৫৫) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের প্রাণশক্তি হিসেবে পরিচিত রাজশাহী মাঝে যাতায়ত করে। এটি বিলাসবহুল ও অত্যাধুনিক আন্তঃনগর ট্রেন।
ট্রেনটি সকাল ৭ঃ৩০ এ (বাংলাদেশ মান সময়) রাজশাহী রেলওয়ে স্টেশন থেকে যাত্রা শুরু করে দুপুর ২টায় ঢাকা পৌছে। এটি রাজশাহীভিত্তিক ট্রেন। রাতে এর লোকোমোটিভ এবং কোচসমূহ রাজশাহী রেলস্টেশনে থাকে। এটি সপ্তাহে ৬ দিন চলাচল করে। রবিবার সাপ্তাহিক বন্ধ থাকে।
ট্রেনটি বর্তমানে চীনের তৈরিকৃত সাদা এয়ারব্রেক কোচদ্বারা চলে। এই কোচ ২০০৭ এ আমদানি করা হয়েছিল। এতে ৮ টি শীতাতপ নিয়ন্ত্রিত (এসি) চেয়ার কোচ, ৭ টি নন-এসি কোচ, গার্ডব্রেকসংযুক্ত ২ টি ডাইনিং এবং একটি পাওয়ার কার থাকে। কখনো লোক চাহিদা অনুযায়ী ট্রেনটিতে ২২টি পর্যন্ত কোচ থাকে। চীনা কোচের পূর্বে ট্রেনটি ইরানি এয়ারব্রেক কোচদ্বারা পরিচালিত হত। রক্ষণাবেক্ষণের সমস্যার কারণে ইরানী কোচগুলো পরিবর্তন করে সিল্কসিটি এক্সপ্রেসকে নতুন আমদানীকৃত সাদা চীনা রেক দেওয়া হয়।
ক্রিস্টোফার এনকুনকু
ক্রিস্টোফার অ্যালেন এনকুনকু (জন্ম ১৪ ডিসেম্বর ১৯৯৭) হলেন একজন ফরাসি পেশাদার ফুটবলার যিনি বর্তমানে একজন মিডফিল্ডার হিসেবে ফরাসি ফুটবল ক্লাব প্যারিস সেন্ট-জার্মেইন-এর হয়ে খেলে থাকেন।
এনকানকু, ২০১৫ সালের ৮ই ডিসেম্বর ইউয়েফা চ্যাম্পিয়ন্স লিগ-এর খেলায় ইউক্রেনীয় ফুটবল ক্লাব সাকতার ডোনেনক-এর বিপক্ষে মাঠে নামার মধ্য দিয়ে পেশাদারী ফুটবলে অভিষিক্ত হন, ঘরের মাঠে হওয়া খেলাটিতে তিনি ৮৭তম মিনিটে তার তার দলের আরেক খেলোয়াড় লুকাস মাওরা-এর বদলে মাঠে নামেন, খেলাটিতে তারা ২-০ গোলে জয় পায়।
২০১৭ সালের ৭ই জানুয়ারী, কোপা দ্য ফ্রান্স-এর খেলায় ফরাসি ফুটবল ক্লাব বাস্টিয়া-এর বিপক্ষে তিনি তার প্রথম পেশাদার গোলটি করেন, ঘরের মাঠে হওয়া খেলাটিতে ৭-০ গোলে জয় পায়।
এনকুনকুর জন্ম হয় ফ্রান্সে এবং তিনি কঙ্গীয় (গণতান্ত্রিক কঙ্গো প্রজাতন্ত্র) বংশধর। তিনি ফ্রান্সের কিশোর আন্তর্জাতিক দলের খেলোয়াড়।
মকবুল হোসেন
মকবুল হোসেন নামের ব্যক্তিগন হলেন-
এনএক্সটি টেকওভার: ফিনিক্স
এনএক্সটি টেকওভার: ফিনিক্স ডাব্লিউডাব্লিউইর এনএক্সটির ব্র্যান্ডের একটি পেশাদারি কুস্তি অনুষ্ঠান, যেটি ডাব্লিউডাব্লিউই নেটওয়ার্কে প্রদর্শন করা হয়েছে। এই অনুষ্ঠানটি ২০১৯ সালের ২৬শে জানুয়ারি তারিখে অ্যারিজোনার ফিনিক্সে অবস্থিত টকিং স্টিক রিসোর্ট এরিনায় অনুষ্ঠিত হয়েছে। এই অনুষ্ঠানটি এনএক্সটি টেকওভারের ব্যানারে ২৩তম এবং ২০১৯ সালের প্রথম অনুষ্ঠান অনুষ্ঠান ছিল।
এই অনুষ্ঠানে সর্বমোট পাঁচটি ম্যাচ অনুষ্ঠিত হয়েছে। মূল ম্যাচে, এনএক্সটি চ্যাম্পিয়নশিপের জন্য টমাসো চাম্পা এবং অ্যালিস্টার ব্ল্যাক মুখোমুখি হয়েছিল, যেখানে চাম্পা তার চ্যাম্পিয়নশিপটি রক্ষণ করেছে। অন্য আরেক ম্যাচে, এনএক্সটি নারী চ্যাম্পিয়নশিপের জন্য শেইনা বেজলার এবং বিয়াঙ্কা বেলেয়ার মুখোমুখি হয়েছে, যেখানে বেজলার তার চ্যাম্পিয়নশিপ রক্ষণ করেছে। এছাড়াও অন্যান্য ম্যাচে, এনএক্সটি ট্যাগ টিম চ্যাম্পিয়নশিপের জন্য ওয়ার মেশিন এবং দি আনডিস্পিউটেড এরা এবং এনএক্সটি নর্থ আমেরিকান চ্যাম্পিয়নশিপের জন্য ম্যাট রিডল এবং জনি গারগানো মুখোমুখি হয়েছে।
কামার মুশনি
কামার মুশনি (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের চারটি ইউনিয়ন পরিষদের একটি শহর। এটি ইসাখেল তহসিলের অংশ হিসেবে পরিচালিত হয়ে থাকে এবং ৩২°৫০'৩৮এন৭১°২২'১ই দ্রাঘিমাংশে অবস্থান করছে।
এটি মিয়ানওয়ালি জেলার প্রধান শহরগুলির মধ্যে অন্যতম একটি। এখানকার জনসংখ্যা প্রায় ৭০,০০০ জন এর মত এবং এটি ইসাখেল এবং কালাবাঘের মধ্যে অবস্থিত। কামার মুশনি অনেকগুলি ছোট শহরকে ঘিরে গড়ে উঠেছে, যার মধ্যে উল্লেখযোগ্য গ্রাম হচ্ছে মাকরওয়াল, সুলতান খেল, ট্র্যাগ, ঈসা খেল, নাসরিওয়ালা, চপরি, কোট চন্দনা, বুরজি সৈয়দিয়ান ওয়ালী, মন্দা খেল এবং কালাবাঘ ইত্যাদি।
কামার মুশনি পাক্কা
কামার মুশনি পাক্কা (), পাকিস্তানের পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ইউনিয়ন পরিষদটি ইসাখেল তহসিলের প্রশাসনিক উপবিভাগ হিসেবে কাজ করে থাকে।
খাগলান ওয়ালা
খাগলান ওয়ালা (ڪھگلانواله) পাকিস্তানের পাঞ্জাব প্রদেশের মিয়ানওয়ালী জেলার ইসাখেল তহসিলের একটি গ্রাম ও ইউনিয়ন পরিষদ। এটি ঈসা খেল তহসিল অংশ হিসেবে পরিচালিত হয়ে থাকে এবং৩২°৩৭'৬০এন৭১°১৬'০ই দ্রাঘিমাংশে অবস্থিত। এটি খুররাম নদীর উত্তর তীরে অবস্থিত। এটি কেপিকে প্রদেশের নিকটবর্তী পাঞ্জাব প্রদেশের পশ্চিম সীমান্তে অবস্থিত গ্রামগুলির মধ্যে অন্যতম একটি ইউনিয়ন পরিষদ। এখানকার জনসংখ্যা প্রায় ৩০০০ জন এর মত। তুলনামূলকভাবে উন্নত গ্রামের ন্যায় এই গ্রামটিতেও বাসিন্দাদের মধ্যে বিদ্যুৎ, টেলিফোন, পিচের রাস্তা, ইন্টারনেট, স্কুল, পানি সরবরাহ ব্যবস্থা এবং নিকাশী পদ্ধতির মত মৌলিক সকল সুবিধা গ্রহণ করে থাকে।
আলবার্ট প্যাডমোর
আলবার্ট লিরয় প্যাডমোর (; জন্ম: ১৭ ডিসেম্বর, ১৯৪৪) বার্বাডোসে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আলবার্ট প্যাডমোর।
প্রথম-শ্রেণীর ক্রিকেট থেকে অবসর গ্রহণ করার পর কেরি প্যাকারের পরিচালনায় বিশ্ব সিরিজ ক্রিকেটে ওয়েস্ট ইন্ডিজের প্রতিনিধিত্ব করেছেন আলবার্ট প্যাডমোর।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ৭ এপ্রিল, ১৯৭৬ তারিখে টেস্ট ক্রিকেটে অভিষেক ঘটে তাঁর।
দলে তিনি মূলতঃ অফস্পিন বোলার হিসেবে খেলতেন। তবে দূর্ভাগ্যবশতঃ ঐ সময়ে ওয়েস্ট ইন্ডিজের টেস্ট ক্রিকেটের ইতিহাসের সর্বাপেক্ষা সেরা ফাস্ট বোলিং আক্রমণ কার্য পরিচালনায় অ্যান্ডি রবার্টস, মাইকেল হোল্ডিংসহ অন্যান্য উদীয়মান ক্রিকেটারদের সরব উপস্থিতি সবিশেষ লক্ষ্যণীয় ছিল। এ সময়ে চারজন ফাস্ট বোলার ও ভিভ রিচার্ডসের ন্যায় সেরা ব্যাটসম্যানের কয়েক ওভার স্পিন বোলিংয়ের মাধ্যমে খেলা সম্পন্ন করা হতো। ফলশ্রুতিতে, আলবার্ট প্যাডমোরের খেলার সুযোগ স্তিমিত হয়ে আসে।
জাতীয় দল থেকে উপেক্ষিত হবার পর বিশ্ব সিরিজ ক্রিকেটে অংশগ্রহণের লক্ষ্যে চুক্তিতে স্বাক্ষর করেন। ১৯৮২-৮৩ ও ১৯৮৩-৮৪ মৌসুমে বিদ্রোহী ওয়েস্ট ইন্ডিজ দলের সাথে নিষিদ্ধঘোষিত দক্ষিণ আফ্রিকায় গমন করেন। এর বিরূপ প্রতিক্রিয়া হিসেবে আজীবনের জন্যে ক্রিকেট খেলায় অংশগ্রহণ করা থেকে নিষেধাজ্ঞার কবলে পড়েন তিনি।
খোলা খানকাহ সিরাজিয়া
খানকাহ সিরাজিয়া (), পাকিস্তানের পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ডিং খোলা এই ইউনিয়ন পরিষদের একটি গ্রাম, বেশিরভাগই তালোকার জাটসের অধিবাসী বসবাস করে থাকে। এটি পিপলান তহসিলের প্রশাসনিক উপবিভাগ হিসেবে পরিচালিত হয়ে থাকে।
খানকাহ ১৯২০-১৯২২ সালে মাওলানা আবু সাদ আহমেদ খান সাহেব কর্তৃক গ্রামটি প্রতিষ্ঠা করেন। খানকা সিরাজিয়া নামটি খাজা হাজী মুহাম্মদ সিরাজ উদ্দিন সাহেবের নামে নামকরণ করা হয়েছিল। খাজা খান মুহম্মদ সাহেব ১৯৫৬ সাল থেকে খানকাহ সিরাজিয়া ইনচার্জ এর দায়িত্ব পালন করেছিলেন। তার মৃত্যুর পরে তারই পুত্র উক্ত দায়িত্ব গ্রহণ করেন। খানকাহ সিরাজিয়া পাকিস্তানের সুফি আদেশের (সিলসিলা) নকশবান্দিয়া মুজাদ্দিয়ায়ের প্রাচীনতম খানকাহার মধ্যে অন্যতম। কুণ্ডিয়ান মিয়ানওয়ালী গ্রামের একটি মনোরম মসজিদ, মাদ্রাসা, খানকাহ এবং গ্রন্থাগার রয়েছে। খতম-ই-নবুওয়াত আন্দোলনের জন্য এই গ্রামের অন্যতম গুরুত্বপূর্ণ ভূমিকা পালনের ইতিহাস রয়েছে। গ্রামটি খানকাহ সিরাজিয়া নামটি আবার মার্কাজ ই সিরাজিয়া নামেও পরিচিত।
কোট চন্দনা
কোট চন্দনা (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের অংশ হিসেবে কাজ করে থাকে এবং ১৯১ মিটার (৬২৯ ফুট) উচ্চতায় নিয়ে ৩২°৫৬'২৭এন৭১°৩০'১৩ই দ্রাঘিমাংশে অবস্থান করছে।
জিন্নাহ ব্যারেজ এবং কালবাঘের পার্শ্ববতী কোট চন্দনা সিন্ধু নদীর ডান তীরে অবস্থিত করছে শহরটি। একটি প্রাদেশিক সড়ক মিয়ানওয়ালী এবং খাইবার পাখতুনখোয়াকে সংযুক্ত করেছে। কোট চন্দনায় জীবনযাপন মূলত পাঞ্জাবি এবং পশতুন সংস্কৃতির সংমিশ্রণ পরিচালিত হয়ে থাকে। আফগান শরণার্থীদের জন্য একটি শিবির রয়েছে এবং কোট চন্দনার কাছে একটি জলবিদ্যুৎ কেন্দ্র রয়েছে।
জন ওয়েট
জন হেনরি বিকফোর্ড ওয়েট (; জন্ম: ১৯ জানুয়ারি, ১৯৩০ - মৃত্যু: ২২ জুন, ২০১১) জোহেন্সবার্গে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন জন ওয়েট।
ট্রান্সভাল প্রদেশের জোহেন্সবার্গে জন ওয়েটের জন্ম। দক্ষিণ আফ্রিকার হিল্টন কলেজে অধ্যয়ন করেন। এরপর রোডস বিশ্ববিদ্যালয়ে ভর্তি হন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভালের পক্ষে খেলেন। ১৯৪৮ থেকে ১৯৬৬ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তাঁর। ইস্টার্ন প্রভিন্সের সদস্যরূপে গ্রিকুয়াল্যান্ড ওয়েস্টের বিপক্ষে ২১৯ রানের সর্বোচ্চ ইনিংস খেলেন তিনি।
সমগ্র খেলোয়াড়ী জীবনে ৫০টি টেস্টে অংশগ্রহণের সৌভাগ্য হয় জন ওয়েটের। দক্ষিণ আফ্রিকার প্রথম খেলোয়াড় হিসেবে ৫০ টেস্টে অংশগ্রহণের মাইলফলক স্পর্শ করেন। সচরাচর তাঁকে দক্ষিণ আফ্রিকার অন্যতম সেরা উইকেট-রক্ষক হিসেবে বিবেচনা করা হয়। সর্বমোট ১৪১টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। ডেভ রিচার্ডসনের অনন্য অর্জনের পূর্ব-পর্যন্ত এ ডিসমিসালগুলো দক্ষিণ আফ্রিকান রেকর্ডরূপে টিকেছিল। ১৯৫২-৫৩ মৌসুমে অস্ট্রেলিয়া ও নিউজিল্যান্ড গমন করেন। এরপর ১৯৫৩-৫৪ মৌসুমে নিউজিল্যান্ডের বিপক্ষে এক সিরিজে ২৩টি ডিসমিসাল ঘটিয়ে নতুন রেকর্ড গড়েন।
এরপর, ১৯৬১-৬২ মৌসুমে একই দলের বিপক্ষে আবারও ২৬টি ডিসমিসাল ঘটিয়ে সৃষ্ট রেকর্ডকে আরও সামনের দিকে এগিয়ে নিয়ে যান। উইকেট-রক্ষণের পাশাপাশি ব্যাটসম্যান হিসেবেও সমান ভূমিকা পালন করেছেন জন ওয়েট। ট্রেন্ট ব্রিজে অভিষেক টেস্টেই স্বাগতিক ইংল্যান্ডের বিপক্ষে ৭৬ রানের ইনিংসে উপহার দিয়েছিলেন। ৩০ ঊর্ধ্ব গড়ে রান তুলেছেন তিনি। তন্মধ্যে চারটি শতরানের ইনিংসে রয়েছে তাঁর।
কুন্দিয়ান
কুন্দিয়ান (), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলে অবস্থিত এবং ৩২°২৭'০এন৭১°২৮'০ই দ্রাঘিমাংশে বরাবর অবস্থান করছে। প্রশাসনিকভাবে ২টি ইউনিয়ন পরিষদে বিভক্ত করে শহরটি গঠণ করা হয়েছে।
কুন্দিয়ানে নিউক্লিয়ার ফুয়েল কমপ্লেক্স (কেএনএফসি) পাশ্ববর্তী এলাকায় অবস্থান করছে।
হেমন্তকুমার সরকার
হেমন্ত কুমার সরকার () (১৮৯৭-১৯৫২) একজন ভারতীয় ভাষাবিজ্ঞানী, লেখক, জীবনীগ্রাহক, সম্পাদক, প্রকাশক, ইউনিয়ন নেতা, ভারতীয় স্বাধীনতা আন্দোলনের নেতা এবং সুভাষ চন্দ্র বসুর সহযোগী ছিলেন। তিনি ছিলেন ঘনিষ্ঠ বন্ধু এবং সুভাষ চন্দ্র বসুর প্রথম জীবনীকার, মুজাফ্ফর আহমেদ ও কাজী নজরুল ইসলামের সাথে বাংলায় শ্রম স্বরাজ পার্টির সহ-প্রতিষ্ঠাতা এবং ১৯৪৭ সালে বাংলার বিভাজন এবং বাঙালি হিন্দু স্বদেশ গঠন আন্দোলনের নেতৃত্ব দেন।
হেমন্ত কুমার সরকার ১৮৯৭ সালে নদিয়া জেলার শান্তিপুরের বাগঞ্চরা গ্রামে মাদান মোহন সরকার ও কাদম্বারী দেবীর ছয়টি সন্তানের মধ্যে পঞ্চম সন্তান হিসাবে জন্মগ্রহণ করেন। তাঁর পিতা তার পিতামহের একটি ব্যাংকিং ব্যবসায়ের মালিক ছিলেন এবং তাঁর মা ছিলেন নদিয়া রাজের দীউয়ান রঘুনন্দন মিত্রের নাতনী। তাঁর শৈশবকালে কৃষ্ণনগর কলেজিয়েট স্কুলে উপস্থিত ছিলেন। ১৯১২ সালে হেমন্ত কুমার সরকার বেনী মাধব দাসের অধীনে এসেছিলেন, যিনি কটকের রাবণশো কলেজিয়েট স্কুল থেকে কৃষ্ণনগর কলেজিয়েট স্কুলের নতুন প্রধান শিক্ষক হিসেবে এসেছিলেন। বেণী মাধব দাস তাঁকে তাঁর প্রাক্তন ছাত্র সুভাষ চন্দ্র বসুর সাথে পরিচয় করিয়েছিলেন, যা হেমন্ত কুমার সরকার ও সুভাষ চন্দ্র বসুর মধ্যে স্থায়ী বন্ধুত্বে পরিপূর্ণ হয়েছিল। ১৯১৩ সালের মে মাসে সুভাষ চন্দ্র বসু কৃষ্ণনগর শহরে আসেন এবং গ্রীষ্মকালীন সময় হেমন্ত কুমার সরকারের সাথে থাকতেন। ১৯১৪ সালে হেমন্ত কুমার সরকার ও সুভাষ চন্দ্র বসু আধ্যাত্মিক গুরুের সন্ধানে বাড়ি থেকে পালিয়ে যান এবং অযোধ্যা, হরিদ্বার, মথুরা, বৃন্দাবন ও বারাণসীতে ভ্রমণ করেন। তারা তিন মাস পর বাড়ি ফিরে এসেছিল। ম্যানচেস্টার ও বার্মিংহামে কর্মীদের শিক্ষা কর্মসূচি দ্বারা অনুপ্রাণিত হয়ে হেমন্ত কুমার সরকার শৈলেন ঘোষের পাশাপাশি কৃষ্ণনগর শ্রমিকদের ইনস্টিটিউট, একটি রাতের স্কুল চালু করেন, যা শ্রমিকশ্রেণির লোকদের বিনামূল্যে শিক্ষার সুযোগ দেয়। ১৯১৭ সালে, তিনি কৃষ্ণনগর সরকারি কলেজ থেকে সংস্কৃত ভাষায় ফার্স্ট ক্লাস অনার্স নিয়ে বিএ পাশ করেন। তাঁর কলেজে বিএ এবং বিএসসি ছাত্রদের মধ্যে প্রথম স্থান অর্জনের জন্য তিনি মোহিনী মোহন রয় পুরস্কার পেয়েছিলেন। স্নাতকোত্তর পর, হেমন্ত কুমার সরকার তুলনামূলক দর্শনশাস্ত্রের মাস্টার্স প্রোগ্রামে কলকাতা বিশ্ববিদ্যালয়ে ভর্তি হন। ১৯১৯ সালে তিনি তুলনামূলক দর্শনশাস্ত্রে এমএ'তে প্রথম স্থান অর্জন করেন এবং বিশ্ববিদ্যালয় থেকে স্বর্ণ পদক লাভ করেন।
হেমন্ত কুমার সরকার তার জীবনের শেষ সময় কৃষ্ণনগরে কাটিয়েছে, স্থানীয় বাসিন্দাদের সাথে কাজ করছে তাদের জীবনযাত্রার উন্নতির জন্য। তিনি ১৯৫২ সালে মারা যান। এমনকি তার শেষ লেখাগুলিতেও তিনি আশা প্রকাশ করেছিলেন যে বিমান দুর্ঘটনার ঘটনায় সুভাষ চন্দ্র বসুর মৃত্যুর খবর ভুল ছিল এবং তিনি শীঘ্রই ভারতে ফিরে আসবেন।
১৯২৬ সালের নভেম্বরে হেমন্তকুমার সরকার সুধীরা ঠাকুর'কে (১৯০২-১৯৭৩) বিয়ে করেন, যিনি বাংলার প্রথম মহিলা স্নাতকোত্তর ছিলেন। ১৯৩১ সালে, হেমন্তকুমার সরকার ও তার স্ত্রী কলকাতার ৭ বালিগঞ্জ প্লেসে তাদের বাড়ি বানিয়েছিলেন। তাঁদের তিন পুত্র ছিল- মানবেন্দ্র, দীপঙ্কর এবং মানসীজা।
মারি
মারি () পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পুরনো মারি সিন্ধু নামেও পরিচিত হয়
মারি সিন্ধু শহর থেকে প্রায় ২ কিলোমিটার দূরত্বে সিন্ধু নদীর তীরে অবস্থান করছে গ্রামটি। এটি ৩২°৫৭'৩২এন৭১°৩৫'৭ই দ্রাঘিমাংশে অবস্থিত এবং এর উচ্চতা প্রায় ২৩৪ মিটার (৭৭০ ফুট)। এই গ্রামটি হিন্দু সভ্যতার ঐতিহাসিক ধ্বংসাবশেষের জন্য বিখ্যাত।
মস
মস (), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের অংশ হিসেবে কাজ করে থাকে এবং জেলার রাজধানী উত্তর থেকে প্রায় ৩২°৪৪'৪৯এন৭১°৩০'৫১ই দ্রাঘিমাংশে অবস্থিত। এটি সিন্ধু নদীর পূর্বদিকে অবস্থান করে গড়ে উঠেছে।
পশতুনিস্তান
পশতুনিস্তান (; পাখতুনিস্তান নামেও পরিচিত, বা পাঠানিস্তান, অর্থ পশতুদের দেশ, হচ্ছে পশতু জনগোষ্ঠী অধ্যুষিত একটি ভৌগলিক ঐতিহাসিক অঞ্চল যা আজকের দিনের আফগানিস্তান এবং পাকিস্তানের কিছু অঞ্চল নিয়ে গঠিত যেখানে পশতু সংস্কৃতি, ভাষা এবং জাতীয়তা প্রবল। এই অঞ্চলের জন্য বিকল্প নামও প্রচলিত আছে যেমন "পাখতুনখোয়া" (), "রোহ" (), এবং "আফগানিস্তান" (), যা ৩য় শতকের পর থেকেই প্রচলিত। পশতুনিস্তানের পূর্বে পাঞ্জাব, পশ্চিম ও উত্তরে তুর্কিভাষী অঞ্চল, উত্তরপূর্বে কাশ্মির এবং দক্ষিণে বেলুচিস্তান।
২য় খ্রিস্টপূর্বাব্দ থেকে এই অঞ্চলে পশতু জনগোষ্ঠী বসবাস করছে যা বিভিন্ন পর্যায়ে প্রাচীন ইরানী জনগোষ্ঠী, মেডেস, আকামেনিদ, গ্রীক, মৌর্যবংশ, কুশন, হেপথ্যালিট, শাশানীয়,আরব মুসলমান, তুর্কী, মুঘল এবং অন্য অনেকের দ্বারা শাসিত হয়েছে। সাম্প্রতিককালে পশ্চিমা বিশ্ব এই অঞ্চলের ভাগ্যনির্ধারণে ভূমিকা রাখছে।
৭ম শতকে আরব মুসলমানগণ এই অঞ্চলে আগমণের পরে পশতুদের মধ্যে ইসলামের বিকাশ ঘটে। কিছু আরবদেশীয় ব্যক্তি সুলাইমান পর্বতে বসবাস শুরু করে এবং ধীরে ধীরে পশতু জাতির সংগে একীভূত হয়ে যায়।
কোলার স্বর্ণখনি
কোলার স্বর্ণখনি বা কোলার গোল্ড ফিল্ডস বা কেজিএফ হচ্ছে কর্ণাটক রাজ্যের কোলার এর একটি খনির অঞ্চল এবং তালুক। রবার্টসন পেত হচ্ছে কোলার স্বর্ণখনির সদরদপ্তর।
কোলার স্বর্ণখনির প্রাথমিক ইতিহাস ওয়েসলেয়ান তামিল মিশন,বেঙ্গালুরু এবং কোলার গোল্ড ফিল্ডের সুপারেন্টেন্ডেন্ট ডেভিড পিল্লাই। তার গবেষণা ও পর্যবেক্ষণ ত্রৈমাসিক পত্রিকা মিথিক সোসাইটি এবং অন্যান্য জার্নালে প্রকাশিত হয়।
সোনার খনি বৃদ্ধি এবং শ্রমচাহিদা বৃদ্ধির ফলে, তামারনাডুর ধর্মপুরি, কৃষ্ণগিরি, সালেম, উত্তর ও দক্ষিণ আর্কট জেলার মানুষ এবং অন্ধ্রপ্রদেশের চিত্তুর, মাদানপল্লী ও অনন্তপুর জেলার মানুষ বিভিন্ন শাফলের চারপাশে বসতি স্থাপন করে। শহরে প্রাণকেন্দ্রে মূলত ব্রিটিশ ও ভারতীয় প্রকৌশলী, ভূতাত্ত্বিক ও খনি সুপারভাইজাররা গ্র্যান্ড ঔপনিবেশিক জীবনযাপন করত যাদের জন্য ছিল গলফ কোর্স, টেনিস কোর্ট, ড্যান্স হল এবং বার সহ ক্লাব, কুটির এবং বাংলো। কর্মীদের জন্য বাগান ও বাসস্থান এবং গীর্জা এবং চ্যাপেলও ছিল সেখানে।
১৯০২ সালের জুনে, ভারতের প্রথম এবং প্রাচীন বিদ্যুৎ উৎপাদন কেন্দ্র থেকে কেজিএফে খনির অপারেশনগুলির জন্য বিদ্যুৎ সরবরাহ করা হয়/ এটি শিবসামামুদ জলপ্রপাত থেকে প্রাপ্ত বিদ্যুৎ যা 'কভারি ইলেকট্রিক পাওয়ার প্লান্ট' নামে পরিচিত ছিল।
কোলার অঞ্চলের চারপাশে বিভিন্ন শিলালিপি রয়েছে যা বিভিন্ন সময়ে মহাভারীদের (বানাস), কদম্বাস, চালুক, পাল্লা, বৈদুম্বাস, রাস্তাকুত, চোলাস, হোয়সালাস এবং ময়সুর রাজাদের রাজত্বের নিদর্শন।
কোলার গোল্ড ফিল্ডগুলিতে কোলার গোল্ড ফিল্ডের পাইরোক্লাস্টিকস এবং পিলো লাভা রক্ষা, রক্ষণাবেক্ষণ, প্রচার এবং জোটের বর্ধিতকরণের উন্নতির জন্য ভূতাত্ত্বিক সার্ভে অফ ইন্ডিয়া (জিএসআই) দ্বারা ভারতের জাতীয় ভূতাত্ত্বিক স্মৃতিসৌধ ঘোষিত হয়েছে।
১৯০১ সালে, ন্যান্ডিডোরগগ খনিতে কোম্পানির ব্রিটিশ ও ইউরোপীয় কর্মীদের শিশুদের শিক্ষার জন্য ইংরেজী মিডিয়াম প্রাইমারি স্কুল প্রতিষ্ঠা করেন জন টেইলর অ্যান্ড সন্স কোম্পানি। এটি কোলার সোনা ফিল্ডস বয়েজ স্কুল ওরিগাম নামে পরিচিত ছিল এবং পরবর্তীতে মিডল স্কুল এবং তারপরে হাই স্কুলে উন্নীত হয়েছিল, শিক্ষার্থীরা নিম্ন ক্যামব্রিজ এবং সিনিয়র ক্যামব্রিজ লেভেল পরীক্ষায় উপনীত হয়েছিল।
দাপ্তরিক ভাষা কন্নড়, তবে কোলার জেলার বেশিরভাগ কন্নড় ও তামিল ভাষী জনসংখ্যা রয়েছে যদিও তামিলরা কেজিএফে সংখ্যাগরিষ্ঠ। বেশিরভাগ তামিল জনগোষ্ঠী ১৯ শতকের শেষদিকে ব্রিটিশদের দ্বারা আনীত মাদ্রাজ প্রেসিডেন্সির উত্তর আর্কট, চিত্তুর, সালেম এবং ধর্মপুরি জেলার শ্রমিকরা ছিল তাদের পূর্বপুরুষ। এদেরকে আনা হয়েছিল কারণ স্থানীয় গ্রামবাসী কাজ করতে অস্বীকৃতি জানিয়েছিল।
একটি চলচ্চিত্র এর উপর ভিত্তি করে করা হয়েছে।
ভারতীয় স্বায়ত্তশাসন আন্দোলন
ভারতীয় স্বায়ত্তশাসন আন্দোলন ছিল ব্রিটিশ ভারতের প্রেসিডেন্সি ও প্রদেশগুলিতে আইরিশ তথা অন্যান্য স্বায়ত্তশাসন আন্দোলনের আদলে গড়ে ওঠা একটি আন্দোল। ১৯১৬ টি ১৯১৮ অবধি চলতে থাকা এই স্বায়ত্তশাসন আন্দোলনটি ভারতের স্বাধীনতা সংগ্রামে এনি বেসেন্তের ভূমিকার সূত্রপাত ঘটায়; যেখানে বাল গঙ্গাধর তিলক কেবল মাত্র উচ্চ শ্রেণীদের মাঝে তাঁর প্রভাব ফেলতে সক্ষম হন, এনি বেসেন্ত ভর আন্দোলনে সাফল্য লাভ করেন। In 1921 All India Home Rule League changed its name to Swarajya Sabha.
মহাত্মা গান্ধীর সর্বপ্রথম কাজ; একটি গুরুত্বপূর্ণ বই "হিন্দ স্বরাজ" ১৯০৯ সালে রচনা করা হয়।
পতাকায় রয়েছে ব্রিটিশ সাম্রাজ্যের ইউনিয়ন জ্যাকের নিশান। পতাকায় লাল ও সবুজ রঙের ডোরাকাটা আছে।
পতাকাটি কাল্পনিক জুলফিকারের ধাঁচে দ্বিখণ্ডিত।
বহু ভারতীয়দের কাছে পবিত্র চিহ্ন সপ্তর্ষি মণ্ডলও বৈশিষ্ট্যযুক্ত। মুসলমানদের পবিত্র চিহ্ন অর্ধচন্দ্রাকার ও ৭টি তীক্ষ্ন প্রান্তের একটি নক্ষত্র রয়েছে পতাকায়।
এই পতাকাটি পূর্ব ও পশ্চিম পাকিস্তানের জনগণের কাছে একটি গুরুত্বপূর্ণ উপস্থাপনা বলে মনে করা হয়।
প্রথম বিশ্বযুদ্ধের পটভূমিতে ভারতীয় স্বায়ত্তশাসন আন্দোলন শুরু হয়। ভারত সরকার আইন (১৯০৯) জাতীয় নেতাদের দাবি পূরণে ব্যর্থ হয়। তবুও, কংগ্রেসের মধ্যে ভেদ তথা তিলাকের মতো নেতাদের অনুপস্থিতি, যিনি সেই মুহুর্তে মান্দালয়ে কারারূদ্ধ ছিলেন, এসকলের জেরে জাতীয়তাবাদী প্রতিক্রিয়া ছিল হ্রস্বীকৃত।
বেশ কিছু কারণে ১৯১৫ সাল নাগাদ, দেশ জুড়ে জাতীয়তাবাদী আন্দোলন নতুন রূপ ধারণ করেছিল। অ্যানি বেসেন্তের (যিনি ছিলেন আইরিশ বংশোদ্ভূত এবং আইরিশ স্বায়ত্তশাসন_আন্দোলনের দৃঢ় সমর্থক) উত্থান বৃদ্ধি, কারাবাস থেকে তিলকের প্রত্যাবর্তন এবং কংগ্রেসে বিভক্ত সমাধানে ক্রমবর্ধমান ডাক, ভারতের রাজনৈতিক মহলকে জাগিয়ে তুলেছিল। গদর বিদ্রোহ ও সেটির দমন ব্রিটিশ শাসনের বিরুদ্ধে বিরক্তিভাবের পরিস্থিতি অব্যাহত বজায় রাখতে সাহায্য করে।
বেশিরভাগ ভারতীয় ও ভারতের রাজনৈতিক নেতারা প্রথম বিশ্বযুদ্ধে জার্মানি, অস্ট্রো-হাঙ্গেরিয়ান সাম্রাজ্য ও উসমানীয় সাম্রাজ্যের বিরুদ্ধে ভারতীয় সৈন্যের অংশগ্রহন নিয়ে একে-অপরের বিপক্ষে ছিলেন মতামত রাখেন। উসমানীয় সাম্রাজ্যের বিরুদ্ধে অস্ত্র তোলাতে ভারতের একাধিক মুসলমান আপত্তি জানায় যেহেতু তারা উস্মানীয় সুলতানকে খলিফার চোখে দেখতো।
এক দিকে বহু ভারতীয় বিপ্লবীরা যুদ্ধের বিরোধিতা করে আর অন্যদিকে মধ্যযুগীয় ও উদারপন্থীরা ব্রিটিশদের পক্ষে যুদ্ধে ভারতের অংশগ্রহনকে সমর্থন করেছিল। এই সমস্যাটি ভারতের রাজনৈতিক শ্রেণিকে বিভক্ত করে দেয় ও স্বায়ত্তশাসনের ক্রমবর্ধমান চাহিদা একপ্রকারে বিক্ষিপ্তচিত্ত হয়ে পড়ে। এনি বেসেন্ত যদিও এই উপলক্ষে ঘোষণা করেন, "ইংল্যান্ডের প্রয়োজন ভারতের সুযোগ"। নব ভারত ("নিউ ইন্ডিয়া") পত্রিকার সম্পাদক হিসাবে, তিনি ভারতের ঔপনিবেশিক সরকারকে আক্রমণ করেছন এবং স্বায়ত্তশাসনের প্রতি পরিষ্কার ও নিষ্পত্তিমূলক পদক্ষেপ নেওয়ার আহবান জানান। ঠিক আয়ারল্যান্ডের ক্ষেত্রে যেমনটি হয়েছিল ভারতের ক্ষেত্রেও, যুদ্ধ চলাকালীন সরকার কোনও পরিবর্তন নিয়ে আলোচনা করতে অস্বীকার করে।
তিলক যখন তাঁর দ্বারা দায়ের করা একটি আপত্তিজনক মামলা অনুধাবন করতে বিলেত চলে যান ও এনি বেসেন্ত সংস্কারের প্রতিশ্রুতি পেয়ে সন্তুষ্ট হয়ে চুপ হয়ে যান তখন ধীরে ধীরে স্বায়ত্তশাসন আন্দোলনটি নেতৃত্বহীন হয়ে পড়ে।
স্বায়ত্তশাসন আন্দোলনের ভরবেগ মহাত্মা গান্ধীর উত্থান তথা তাঁর দ্বারা সত্যাগ্রহ আন্দোলনের জন্য আরও খানিকটা স্থগিত হতে আরম্ভ করে।
১৯২০ সালে সর্বভারতীয় ভারতীয় স্বায়ত্তশাসন মহাত্মা গান্ধীকে তাদের সভাপতি রূপে নির্বাচিত করে।
জর্জ উইয়াহ
জর্জ টাওলন মান্নেহ ওপ্পং ওসমান উইয়াহ (জন্মঃ ১ অক্টোবর ১৯৬৬) একজন লাইবেরীয় রাজনীতিবিদ এবং পেশাদার ফুটবলার যিনি ২০১২ সাল থেকে বর্তমান পর্যন্ত লিবারিয়ার ২৫ তম রাষ্ট্রপতি হিসাবে দায়িত্ব পালন করছেন।
উইয়াহ মনরোভিয়ার ক্লারা টাউনে জন্মগ্রহণ করেছিলেন।
লাইবেরীয় ঘরোয়া লীগে খেলার পর তার ক্যারিয়ারের শুরুতে সফলতা পাওয়ায় এবং লাইবেরীয় প্রিমিয়ার লিগ এবং লাইবেরীয় কাপ সহ বিভিন্ন জাতীয় সম্মাননা জিতে ক্যামেরুনের জাতীয় দলের কোচ ক্লাউড লে রয়ের চোখে পড়েন, যিনি আর্সেন ওয়েঙ্গারের কাছে খবর পাঠান। ক্যামেরুনিয়ান ক্লাব টননারে ইয়াউন্ডে থেকে ১২ হাজার মার্কিন ডলারে ইউরোপে খেলার জন্য আসেন। যখন তিনি সন্ধ্যায় মোনাকোর ম্যানেজার ওয়েঙ্গার কর্তৃক খেলার জন্য চুক্তিবদ্ধ হোন, তার স্বাক্ষর করার পূর্বে ওয়েঙ্গার নিজে আফ্রিকায় যান। ওয়াহ তার কর্মজীবনের উপর আর্সেন ওয়েঙ্গারের গুরুত্বপূর্ণ প্রভাব হিসাবে স্বীকার করেন। ।
ক্লাব পর্যায়ে সফল হওয়ার পর, লাইবারিয়া জাতীয় দলের হয়ে সেই সাফল্যটি আনতে সক্ষম হননি উইয়াহ। ১৯৮৭ সালে তার আন্তর্জাতিক অভিষেকের পর থেকে, উইয়াহ লাইবেরিয়ার জন্য ৬০ টিরও বেশি ম্যাচ খেলে ২২ টি গোল করেছেন।
১৯৯০ এর দশকে উইয়াহকে বিশ্বের সেরা স্ট্রাইকার হিসেবে বিবেচনা করা হত। তার গতি, কাজ, স্ট্যামিনা এবং আক্রমণাত্মক আক্রমণের পাশাপাশি তার শারীরিক ও ক্রীড়াগত বৈশিষ্ট্যগুলির জন্য তিনি প্রশংসা পেতেন, যা তিনি তার সমাপ্তি, প্রযুক্তিগত দক্ষতা এবং সৃজনশীলতার সাথে মিলিত করেছিলেন।
ওয়াহ তার যুদ্ধবিধ্বস্ত দেশের জন্য একটি নিবেদিত মানবতাবাদী। তার কাটানো কর্মজীবনের সময় তিনি জাতিসংঘের সৌজন্য রাষ্ট্রদূত হয়েছিলেন।
Source:
২০১৬ সালের এপ্রিল মাসে, উইয়াহ ২০১৭ সালের নির্বাচনে লাইবেরিয়ার রাষ্ট্রপতির পদে প্রার্থীতার ঘোষণা দেন, এবং গণতান্ত্রিক পরিবর্তনের জন্য জোটের পক্ষে দাঁড়িয়েছিলেন। ২০১৪ সালের নির্বাচনের প্রথম রাউন্ডে ৩৮.৪% ভোট পেয়ে বিজয়ী হওয়ার পর তিনি এবং ইউনিটি পার্টির জোসেফ বোকাই নির্বাচনের দ্বিতীয় রাউন্ডে গিয়েছিলেন। দ্বিতীয় রাউন্ডে, উইয়াহ লাইবেরিয়ার রাষ্ট্রপতি নির্বাচিত হন, ৬০% ভোট পেয়ে সহসভাপতি জোসেফ বোকাইয়ের বিরুদ্ধে রান-অফ জিতেছিলেন।
২১ জানুয়ারী ২০১৮ তারিখে উইয়াহ রাষ্ট্রপতি হিসাবে শপথ গ্রহণ করেছিলেন, যা তাকে আফ্রিকাতে চতুর্থতম তরুণ রাষ্ট্রপতিতে পরিণত করেছিল।
জামাইকান স্ত্রী ক্লার উইয়াহর তিন সন্তান রয়েছেঃ জর্জ, টিতা, এবং টিমোথি। তার দুই পুত্র ফুটবলার হয়ে ওঠে এবং প্যারিস সেন্ট জার্মেইনের হয়ে খেলার জন্য চুক্তিবদ্ধ হয়। উভয়ই মার্কিন যুক্তরাষ্ট্রের হয়ে যুব আন্তর্জাতিক ম্যাচ খেলেছিল।
প্রোটেস্ট্যান্ট খ্রিস্টান থেকে ইসলামে রূপান্তরিত হয়েছিলেন পরবর্তীতে আবার প্রোটেস্ট্যান্টে রূপান্তর হোন।
তিনি ফরাসি নাগরিকত্ব ধরে রাখেন এবং ফরাসী ভাষাটি সাবলীলভাবে বলেন।
ভেলোর বিদ্রোহ
১৮৫৭ সালের সিপাহী বিদ্রোহেরও প্রায় অর্ধ শতাব্দীর পূর্বে ভেলোর বিদ্রোহ ছিল ১০ই জুলাই ১৮০৬ সালে ইংরেজদের বিরুদ্ধে ভারতীয় সিপাহিদের দ্বারা পরিচালিত সর্বপ্রথম বৃহৎ বিদ্রোহ। 
দক্ষিণ ভারতের ভেলুর শহরে সংঘটিত বিদ্রোহটি একটি পুরো দিন চলে, এবং বিদ্রোহীরা ভেলোর দুর্গ দখল করতে ও ২০০ জন ব্রিটিশ সেনাগণকে হত্যা বা আহত করতে সক্ষম হয়। এই বিদ্রোহটি আর্কট হইতে আগত ঘোড়া ও আর্টিলারি বাহিনীর দ্বারা এই বিদ্রোহটিকে জব্দ করা হয়। Summary executions of about 100 mutineers took place during the suppression of the outbreak, followed by the formal court-martial of smaller numbers.
The immediate causes of the mutiny revolved mainly around resentment felt towards changes in the sepoy dress code, introduced in November 1805. Hindus were prohibited from wearing religious marks on their foreheads and Muslims were required to shave their beards and trim their moustaches. In addition General Sir John Craddock, Commander-in-Chief of the Madras Army, ordered the wearing of a round hat resembling that associated at the time with both Europeans in general and with Indian converts to Christianity. The new headdress included a leather cockade and was intended to replace the existing turban. These measures offended the sensibilities of both Hindu and Muslim sepoys and went contrary to an earlier warning by a military board that sepoy uniform changes should be "given every consideration which a subject of that delicate and important nature required".
After formal trial, six mutineers were blown away from guns, five shot by firing squad, eight hanged and five transported. The three Madras battalions involved in the mutiny were all disbanded. The senior British officers responsible for the offensive dress regulations were recalled to England, including the Commander-in-Chief of Madras Army, John Craddock, the company refusing to pay even his passage. The orders regarding the 'new turbans' (round hats) were also cancelled.
ইংরেজি কবি স্যার হেনরি নিউবোল্টের কবিতা "গিলেস্পি" ভেলোর বিদ্রোহ সম্পর্কিত ঘটনাগুলি নিয়ে লেখা।
জর্জ শিপওয়েয়ের উপন্যাস স্ট্রেঞ্জার্স ইন দ্য ল্যান্ড (১৯৭৬; ) ব্রিটিশ এবং ভারতীয় উভয় অংশগ্রহণকারীদের দৃষ্টিকোণ থেকে, ভেলোর বিদ্রোহে কেন্দ্র করে লেখা।
রোজামন্ড পাইক
রোজামন্ড ম্যারি এলেন পাইক (; জন্ম: ২৭ জানুয়ারি ১৯৭৯) হলেন একজন ইংরেজ অভিনেত্রী। তিনি মঞ্চনাটকে অভিনয় দিয়ে তার অভিনয় জীবন শুরু করেন, তন্মধ্যে রয়েছে "রোমিও অ্যান্ড জুলিয়েট" ও "স্কাইলাইট"। "আ র‍্যাদার ইংলিশ ম্যারিজ" (১৯৯৮) টেলিভিশন চলচ্চিত্র দিয়ে তার পর্দায় অভিষেক হয়। "ওয়াইভস অ্যান্ড ডটার্স" (১৯৯৯) ও "লাভ ইন আ কোল্ড ক্লাইমেট" (২০০১) চলচ্চিত্রে অভিনয়ের পর "ডাই অ্যানাদার ডে" (২০০২) চলচ্চিত্রে বন্ড গার্ল মিরান্ডা ফ্রস্ট চরিত্রে অভিনয় করে তিনি আন্তর্জাতিক অঙ্গনে খ্যাতি লাভ করেন। বন্ড কন্যা হিসেবে তার কাজের জন্য তিনি শ্রেষ্ঠ নবাগত বিভাগে এম্পায়ার পুরস্কার অর্জন করেন। পরবর্তী কালে তিনি "দ্য লিবারটিন" (২০০৪)-এ অভিনয় করে শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার অর্জন করেন এবং "প্রাইড অ্যান্ড প্রেজুডিস" (২০০৫)-এ জেন বেনেট চরিত্রে অভিনয় করেন।
পাইক বিজ্ঞান কল্পকাহিনিমূলক "ডুম" (২০০৫), অপরাধ-রহস্যধর্মী থ্রিলার "ফ্র্যাকচার" (২০০৭), নাট্যধর্মী "ফিউজিটিভ পিসেস" (২০০৭), "অ্যান এডুকেশন" (২০০৯), "বার্নিস ভার্শন" (২০১০), কল্পকাহিনিমূলক "দ্য ওয়ার্ল্ড্‌স এন্ড" (২০১৩), গোয়েন্দা মারপিঠধর্মী হাস্যরসাত্মক "জনি ইংলিশ রিবর্ন" (২০১১), মহাকাব্যিক মারপিঠ-রোমাঞ্চকর কল্পনাধর্মী "র‍্যাথ অব দ্য টাইটান্স" (২০১২) এবং মারপিঠধর্মী থ্রিলার "জ্যাক রিচার" (২০১২) চলচ্চিত্রে অভিনয় করেন।
২০১৪ সালে মনস্তাত্ত্বিক থ্রিলার "গন গার্ল" চলচ্চিত্রে তার অভিনয় ব্যাপক সমাদৃত হয় এবং তিনি শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন এবং শ্রেষ্ঠ অভিনেত্রী বিভাগে অস্কার, বাফটা, স্ক্রিন অ্যাক্টরস গিল্ড পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি জীবনীমূলক নাট্যধর্মী "আ ইউনাইটেড কিংডম" (২০১৬) ছবিতে রুথ উইলিয়ামস খামা চরিত্রে অভিনয় করে আরও সমাদৃত হন এবং পশ্চিমা ধাঁচের "হস্টাইলস" (২০১৭)-এ অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কারের মনোনয়ন লাভ করেন।
ইয়াসিন আদলি
ইয়াসিন আদলি (জন্ম ২৯ জুলাই ২০০০) হলেন একজন ফরাসি ফুটবলার যিনি বর্তমানে একজন মিডফিল্ডার হিসেবে ফরাসি ঘরোয়া ফুটবল লিগ লিগ ওয়ান-এর দল প্যারিস সেইন্ট-জার্মেইন-এর হয়ে খেলে থাকেন।
২০১৮ সালের ১৯শে মে, ফরাসি ঘরোয়া লিগ লিগ ওয়ান-এর মৌসুমের ফাইনাল ম্যাচে আরেক ফরাসি ক্লাব কায়েন-এর বিপক্ষে হওয়া ম্যাচের মাঠে নামার মধন্য দিয়ে আদলি একজন পেশাদার ফুটবলার হিসেবে অভিষিক্ত হন। ঘরের বাইরের মাঠে ০-০ গোলে ড্র হওয়া খেলাটিতে তিনি ৮৩তম মিনিটে মাঠে নামেন, উক্ত ম্যাচটিতে তিনি তার সতীর্থ ক্রিস্টোফার এনকুনকু-এর বদলে মাঠে নামেন।
ইয়াসিনের জন্ম ফ্রান্সে এবং তিনি আলজেরীয় বংশধর। আদলি ফ্রান্স দলের একজন কিশোর আন্তর্জাতিক ফুটবলার, এবং তিনি ২০১৭ ইউয়েফা ইউরোপিয়ান অনুর্ধ-১৭ চ্যাম্পিয়নশিপ এবং ২০১৭ ফিফা অনুর্ধ-১৭ বিশ্ববাপ-এ ফ্রান্স অনুর্ধ-১৭ ফুটবল দল-এর হয়ে ফরাসিদের প্রতিনিধিত্ব করেছেন।